KS Daily view วันที่ 21 มิ.ย. 2565
21 มิถุนายน 2565

KS Daily View 21.06.2022 > หุ้นไทยคาดแกว่งกรอบแคบ +- 10 จุด แนะเก็งกำไรหุ้น Anti commodity, โรงไฟฟ้า, ส่งออกอาหาร SET คาด 1560-1570 จุด หุ้นแนะนำ SCGP
ต่างประเทศ :  ปัจจัยต่างประเทศยังไม่มีอะไรเป็นพิเศษ เมื่อคืนตลาดหุ้นสหรัฐ : ปืดทำการเนื่องจากเป็นวัน Juneteenth แต่มีข่าว คือ ประธานาธิบดีโจ ไบเดนพิจารณาการยกเว้นภาษีน้ำมันชั่วคราวเพื่อลดราคาน้ำมันเชื้อเพลิงในสหรัฐที่สูง ประเมินเป็นการชะลอเงินเฟ้อสหรัฐในระยะถัดไป  อีกฝั่งคือ Fed นาย Bullard ส่งสัญญาณว่าการลดงบดุล(QT) ของ Fed รอบนี้อาจไม่สามารถทำได้มากเท่าที่ควร หนุนราคาสินทรัพย์เสี่ยง เช้านี Rebound อาทิ  Dow futures +1.1%, Bitcoin+4.4%     ส่วนตลาดหุ้นยุโรป : Rebound เล็กน้อย แต่ภาพใหญ่ยังเป็นขาลง มีข่าวรัฐมนตรีต่างประเทศสหภาพยุโรปเตรียมหารือวิธีส่งออกธัญพืชจำนวนหลายล้านตันที่ติดค้างอยู่ในยูเครน เนื่องจากรัสเซียปิดกั้นท่าเรือทะเลดำในวันนี้ KS ประเมินเป็น  sentiment บวกทำให้ราคาข้าวสาลีมีแนวโน้มลดลงเป็นบวกกับผู้ผลิตที่มีต้นทุนเป็นข้าวสาลีอย่าง RBF, PB    ฝั่งเอเซีย : เมื่อวานบวกลบสลับกัน  โดยเช้านี้ตลาดหุ้นญี่ปุ่น เกาหลีใต้บวกได้เล็กน้อย
โดยในสัปดาห์นี้ตลาดยังคงติดตามประเด็นเดิมหลักๆคือ 1.) ประเด็น  Fed  โดยพรุ่งนี้จะมีถ้อยแถลงของ Fed Chair Powell ต่อหน้าสภาคองเกรส ให้น้ำหนักการส่งสัญญาณทิศทางเศรษฐกิจ, อัตราดอกเบี้ยสหรัฐ , 2.) รายงานตัวเลขเศรษฐกิจในหลายประเทศ  อาทิ ดัชนี PMI  โดย Consensus คาดส่วนใหญ่จะชะลอตัวจากเดือนก่อนหน้า ประเมินอาจจะทำให้ตลาดหุ้นผันผวน หรือปรับลงหากตัวเลขจริงออกมาต่ำคาด  อย่างไรก็ตามประเด็นที่ยังกดดันตลาดหุ้นโลกในช่วงนี้ยังเป็นเรื่อง ความกังวลโอกาสการเกิดภาวะเศรษฐกิจถดถอย(Recesion) ตลาดกังวลเพิ่มขึ้น สะท้อนผ่าน 10-2 Year Treasury Yield Spread ล่าสุด อยู่ที่  8 bps ใกล้ติดลบ  หรือกลับมา inverse จากสถิติช่วงที่ US Yield spread เข้าใกล้ศูนย์ หรือติดลบ ตลาดจะกลับมากังวลอีกครั้งว่าเศรษฐกิจของสหรัฐฯ จะเข้าสู่ภาวะถดถอยหรือ Recession ในช่วง 1-2 ปีข้างหน้า โดยในช่วงที่เกิดภาวะเศรษฐกิจถดถอย จะกดดันเศรษฐกิจและการค้าโลก รวมถึงราคาสินค้าโภคภัณฑ์ มีโอกาสปรับลงต่อ ประเมินจะเป็นปัจจัยกดดันต่อตลาดหุ้นในช่วง 3Q65 คำแนะนำการลงทุนในหุ้น ยังแนะนำเลี่ยงลงทุนใน Sector ที่อิง กลุ่ม Global Play อาทิ กลุ่มพลังงาน, กลุ่มปิโตรเครมี, กลุ่มยานยนต์
ในประเทศ :  KS คาดตลาดหุ้นไทยในวันนี้ยังแกว่งในกรอบแคบๆ +- 10 จุด และกรอบสัปดาห์ยังคงมุมมองเดิมคือ คาดแกว่งตัวในกรอบ 1,535 - 1,585 จุด  เนื่องจากประเด็นในประเทศภาพใหญ่ยังไม่มีอะไรเป็นพิเศษ ส่วนใหญ่ยังเป็นปัจจัยเฉพาะกลุ่ม อาทิ  1.) การประชุม  ครม. วันนี้ ติดตามรายละเอียดการเจรจาระหว่างโรงกลั่น ปตท. และรัฐบาลกรณีขอความร่วมมือให้ส่งเงินช่วยเหลือเพื่อพยุงกองทุนน้ำมัน   ซึ่งกดดันราคาหุ้นกลุ่มโรงกลั่น(TOP ESSO SPRC IRPC PTTGC BCP) ราคาลดลง 12-15% ในสัปดาห์ที่แล้ว  หากในอนาคตอาจจะยังมีความเสี่ยงการขอความช่วยเหลืออีก? เชื่อว่าแรงกดดันต่อหุ้นในกลุ่มโรงกลั่นยังมีต่อ     2.) ติดตามวันพรุ่งนี้ 22 มิ.ย. สคบ.เคาะเพดานดอกเบี้ยเช่าซื้อใหม่ โดยตอนนี้มีความเห็นตรงกันในส่วนเพดานดอกเบี้ยเช่าซื้อรถใหม่ 15% รถยนต์ใช้แล้ว 20% แต่ยังเห็นต่างกรณีเพดานดอกเบี้ยเช่าซื้อมอเตอร์ไซด์ซึ่งผู้ประกอบการขอไว้ที่ 30% ขณะที่คณะทำงานของสคบ.ต้องการจะกดเพดานดอกเบี้ยมอเตอร์ไซด์ที่ 20% ต่อปี  KS ประเมิน กลุ่มการเงินที่ทำการวิเคราะห์ จะกระทบเฉพาะบริษัทที่ปล่อยสินเชื่อเช่าซื้อมอเตอไซด์เพราะส่วนใหญ่คิดดอกเบี้ย 30-36% หากคุมอยู่ที่ 20% จะกระทบ SAWAD เนื่องจากมีพอร์ตเช่าซื้อมอเตอไซค์ราว 20% ส่วน MTC กระทบน้อยกว่าเพราะมีสัดส่วนพอร์ตเช่าซื้อมอเตอไซค์เพียง 5% 
ส่วนประเด็นอื่น คือ เมื่อวานตลาดหลักทรัพย์ประกาศหุ้นที่ถูกคัดเข้าและออก SET50-100  ในรอบครึ่งปีหลังของปี 2565 (1 ก.ค.- 31 ธ.ค.)  โดยหุ้นที่ถูกคัดเข้า SET50 มี 3 บริษัท  คือ BLA,JMT,JMART(ตามที่ KS คาด) โดยหุ้นที่ถูกคัดออก SET 50 มี 3 บริษัท อาทิ COM7,RATCH,STGT(ตามที่ KS คาด)   หุ้นที่ถูกคัดเข้า SET100 มี 4 บริษัท อาทิ  FORTH,ONEE,PSL,TIPH (ตามที่ KS คาด) หุ้นที่ถูกคัดออก SET 100 มี 4 บริษัท อาทิ  BPP,RS,SIRI,TVO
Theme การลงทุน : 1.)กลุ่มโรงไฟฟ้า(Utility) ได้ประโยชน์จากความกังวลภาวะเศรษฐกิจถดถอย, Bond yield ปรับลง อาทิ GULF,GPSC,BGRIM,CKP   2.)กลุ่มส่งออกอาหาร ได้ประโยชน์จากสถานการณ์  Food  Shortage และเงินบาทอ่อนค่า แนะนำ CPF,TU,ASIAN  3.)กลุ่ม Anti Commodity ได้ประโยชน์จากราคาพลังงานปรับลง  อาทิ PTG, SCGP,EPG 
มุมมองตลาดหุ้น  SET คาด 1560-1570 จุด หุ้นแนะนำ SCGP
Top pick :   SCGP(ราคาพื้นฐาน 64.0 บาท) เราแนะนำเก็งกำไร จาก Theme  Anti Commodity ประเมิน SCGP ได้ประโยชน์จากราคาพลังงานปรับลง อาทิ ถ่านหิน ซึ่งคิดราว 5%ของต้นทุนขายทั้งหมด ปรับลงราว 15%นับจากจุดสูงสุดตั้งแต่ต้นเดือน รวมถึงแรงกดดันจากต้นทุนค่า Freight ที่ลดลงต่อเนื่อง อีกฝั่งนึงคือปัจจัยบวกคือ การเดินหน้าเปิดเมืองเปิดประเทศของไทยเต็มรูปแบบ คาดจะหนุนความต้องการใช้บรรจุภัณฑ์เพิ่มขึ้น
รายงานตัวเลขเศรษฐกิจ   วันอังคาร ติดตาม ตัวเลข Existing home sales ของสหรัฐฯ เดือน พ.ค. คาด -5% MoM และถ้อยแถลงของ Fed Barkin  วันพุธ ติดตาม ตัวเลขส่งออก และนำเข้าของไทยเดือน พ.ค. ตัวเลขเงินเฟ้อทั่วไปของอังกฤษ เดือน พ.ค. คาด +0.6% MoM และ +9.1% YoY และถ้อยแถลงของ Fed Chair Powell ต่อสภาคองเกรส และถ้อยแถลง Fed Evans     วันพฤหัสฯ ติดตาม ดัชนี S&P Global Manufacturing PMI Flash ของเยอรมันเดือน มิ.ย. คาด 54 จุด (-1.5% MoM) S&P Global Manufacturing PMI Flash ของเยอรมันเดือน มิ.ย. คาด 53.9 จุด (-1.3% MoM) และถ้อยแถลงของ Fed Chair Powell ต่อสภาคองเกรส ตัวเลข Initial Jobless Claim ของสหรัฐฯ คาด 2.29 แสนคน ดัชนี S&P
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVn
YouTube: http://bit.ly/2QAdiFp